Selemon Barega

Selemon Barega Shirtaga (amhara keeles ሰለሞን ባረጋ; sündinud 20. jaanuaril 2000 Gurage tsoonis) on Etioopia pikamaajooksja.

2016. aastal tuli ta 5000 meetri jooksus juunioride maailmameistriks ja 2017. aastal 3000 meetri jooksus noorte maailmameistriks.

Tema esimesed täiskasvanute tiitlivõistlused olid 2017. aasta maailmameistrivõistlused Londonis, kus ta sai 5000 meetri jooksus viienda koha. 2018. aasta sisemaailmameistrivõistlustel Birminghamis võitis ta 3000 meetri jooksus hõbemedali.

2018. aastal tuli ta 5000 meetri jooksus Teemantliiga üldvõitjaks.

2019. aasta maailmameistrivõistlustel Dohas võitis ta hõbemedali. 2020. aasta suveolümpiamängudel Tōkyōs tuli ta 10 000 meetri jooksus olümpiavõitjaks. Ta sai sellega Miruts Yifteri, Haile Gebrselassie ja Kenenisa Bekele järel neljandaks etiooplaseks, kes on tulnud meeste 10 000 meetri jooksus olümpiavõitjaks.

2022. aasta sisemaailmameistrivõistlustel Belgradis võitis ta 3000 meetri jooksus esikoha ajaga 7.41,38.

2023. aasta maailmameistrivõistlustel Budapestis võitis ta 10 000 meetri jooksus pronksmedali.

2024. aasta sisemaailmameistrivõistlustel Glasgow's võitis Selemon 3000 meetri jooksus Josh Kerri ja Yared Nuguse'i järel pronksmedali. 2024. aasta suveolümpiamängudel Pariisis sai ta 10 000 meetri jooksus seitsmenda koha.

Isiklikud rekordid
Väljas
 Ala  Tulemus  Aeg  Koht 1500 m jooks  3.32,97  25. september 2020   Doha 3000 m jooks  7.27,16  5. mai 2023   Doha 5000 m jooks  12.43,02 JMR   31. august 2018   Brüssel 10 000 m jooks  26.34,93  14. juuni 2024   Nerja Poolmaraton  57.50  22. oktoober 2023   Valencia
Sees
 Ala  Tulemus  Aeg  Koht 1500 m jooks  3.32,97  17. veebruar 2021   Toruń 3000 m jooks  7.25,82  6. veebruar 2024   Toruń

 Välislingid 


Barega
Barega
Barega